
BILJEŠKE UZ KONSOLIDIRANE FINANCIJSKE IZVJEŠTAJE
 ZA RAZDOBLJE 01.01.-30.06.2026.g.

Obrazac PR-RAS

Prihodi poslovanja u razdoblju 01.01.-30.06.2026.g. ostvareni su u iznosu 3.105.025,71 €, što je smanjenje za 20,1% u odnosu na isto razdoblje prethodne godine kada su prihodi poslovanja iznosili 3.883.963,07 €.
61 – prihodi od poreza u 2026.g. porasli su za 23,8% u odnosu na isto razdoblje prethodne godine. Najveće je povećanje kod poreza na dohodak.  
63 – pomoći iz inozemstva i od subjekata unutar općeg proračuna pale su za 47,7% u odnosu na 2025.g. zbog prihoda iz državnog proračuna za sportsku dvoranu, dogradnju vrtića i multikulturalni centar u romskom naselju u prethodnoj godini.
64 – prihodi od imovine pali su za 78,3% u odnosu na 2025.g. Najveći je pad kod naknade za korištenje nefinancijske imovine (za plin i naftu od INE).
65 – prihodi od upravnih i administrativnih pristojbi, pristojbi po posebnim propisima i naknada porasli su u odnosu na 2025.g. za 7,4%. 
66 – prihodi od prodaje proizvoda i robe te pruženih usluga i prihodi od donacija te povrati po protestiranim jamstvima pali su za 4,4%.
68 – kazne, upravne mjere i ostali prihodi iznosili su 6.353,09 €.


[bookmark: _Hlk1466852]Rashodi poslovanja u razdoblju 01.01.-30.06.2026.g. ostvareni su u iznosu 2.149.282,81 €, što je smanjenje za 3,9% u odnosu na 2025.g.
31 – rashodi za zaposlene su porasli su za 3,4% u odnosu na 2025.g. U tekućoj godini je na Gradu smanjenje a povećanje na DV Maslačak.
32 – materijalni rashodi pali su u odnosu na 2025.g. za 8,9%. Najveće smanjenje je na tekućem i investicijskom održavanju.
34 – financijski rashodi porasli su za 29,3% u odnosu na isto razdoblje prethodne godine zbog otplata kamata za dugoročni kredit.
35 – subvencije su porasle za 10,1% u odnosu na 2025.g. Odnosi se na sufinanciranje boravka djece u privatnim vrtićima.
36 – pomoći dane u inozemstvo i unutar općeg proračuna porasle su u odnosu na 2025.g. za 43,6% ali u realno malom iznosu.
37 – naknade građanima i kućanstvima na temelju osiguranja i druge naknade pale su za 5,5% u odnosu na 2025.g. tako da je praktički bez promjena.
38 – ostali rashodi pali su za 19,4% u odnosu na 2025.g. zbog manje isplate donacija udrugama.

Prihodi od prodaje nefinancijske imovine u razdoblju 01.01.-30.06.2026.g. ostvareni su u iznosu 155.544,97 €, što je povećanje za 28,1% u odnosu na isto razdoblje prethodne godine a odnosi se na prodaju zemljišta.

Rashodi za nabavu nefinancijske imovine u razdoblju 01.01.-30.06.2026.g. ostvareni su u iznosu 214.668,18 €, što je smanjenje za 91,3% u odnosu na isto razdoblje prethodne godine. Dogradnja vrtića, energetska obnova sportske dvorane i izgradnja romskog multikulturalnog centra su projekti realizirani u istom razdoblju prethodne godine dok se ove godine realizacija većine kapitalnih projekata očekuje u drugoj polovici godine.

Primici od financijske imovine i zaduživanja u prvoj polovici 2026.g. iznosili su 0,00 €.

Izdaci za financijsku imovinu i otplatu zajmova u razdoblju 01.01-30.06.2026.g. ostvareni su u iznosu 183.874,62 €, što je povećanje za 47,3% u odnosu na isto razdoblje prethodne godine zbog otplate dugoročnog kredita.


Obrazac OBVEZE

Stanje obveza na početku izvještajnog razdoblja (01.01.2026.) iznosile su 3.060.922,13 €.
Stanje obveza na kraju izvještajnog razdoblja (30.06.2026.) iznosile su 2.889.219,52 €.
Dospjele obveze iznose 118,16 € i odnosi se na naknadu za uređenje voda.


Konsolidirani rezultat poslovanja Grada Mursko Središće sa svojim proračunskim korisnicima na kraju izvještajnog razdoblja (30.06.2026.) iznosi višak 408.286,05 €.

Sudskih sporova u tijeku Grad Mursko Središće nema.

